Agathis australis
<s>Agathis australis, poznat po maorskom nazivu kauri, je četinar iz porodice Araucariaceae i roda Agathis koji se nalazi isključivo na krajnjim sjevernim dijelovima Sjevernog otoka na Novom Zelandu.</s><s>Iako nije najviše, kauri je po volumenu najveće stablo na Novom Zelandu, a može doseći i do 50 metara visine.</s><s>Ima glatku koru i male, uske listove.</s><s>Kako bi se A. australis razlikovao od drugih stabala iz roda Agathis, koriste se nazivi južni kauri i novozelandski kauri.</s>

<s>Šume kaurija su među najstarijima na svijetu, a njezini pretci pojavili su se još tokom razdoblja jure.</s><s>Zbog malenog područja na kojem se danas nalazi, kauri je pod snažnom zaštitom na Novom Zelandu.</s><s>Najpoznatiji pojedinačni primjerci su Tāne Mahuta, nazvan po maorskom bogu šuma, te Te Matua Ngahere.</s>

<s>Flora Oceanije</s>

